NaiveNeuron/SloPal huggingface dataset:
Kaliňák, Robert, podpredseda vlády a minister vnútra SR (2013-10-24):
Šaškovať, a keď mi dôjdu argumenty vo vážnej veci, bavíme sa tu o tragédii, pán poslanec, to vám nie je dostatočne dobre jasné, zjavne, tak akonáhle, akonáhle nemáte argumenty, začnete vykrikovať veci, ktorými sa snažíte celú diskusiu zosmiešniť. Uvedomte si, že naozaj ani nekričím, ani nebúcham po stole, ani nič nehovorím, hovorím argumenty, t. j. naša strana. Čo sa týka demokracie, platí, že nemusíme mať rovnaký názor, ja si myslím, že váš názor nie je nesprávny, len iný a ja mám tiež iný. A keď sa mi snažíte zasahovať do toho, čo hovorím, tak sa snažíte obmedzovať demokraciu. Vadím vám to, čo hovorím, chápem. Keby vám to nevadilo, tak by sme možno boli v rovnakej strane. Vďaka Bohu nie sme. (Reakcia z pléna.) Keby ste chceli opakovať každú vetu, čo poviem, pán Sulík, tak vám dám priestor. (Smiech v sále a potlesk.)
Nicholsonová, Lucia, podpredsedníčka NR SR (2016-04-27):
Ďakujem pekne pani poslankyni Jurinovej. Na vaše vystúpenie sa neprihlásil nikto s faktickou poznámkou. Týmto ukončujem písomnú časť vystúpení v rozprave a pýtam sa, či sa chce do rozpravy prihlásiť niekto ústne. Končím možnosť prihlásiť sa do rozpravy. Dvaja páni poslanci, pán poslanec Krajniak a pán poslanec Vážny. Pán poslanec Krajniak, nech sa páči, máte slovo.
Pčolinský, Peter, podpredseda NR SR (2022-12-01):
(Zaznievanie gongu.) Páni poslanci, zaujmite miesta. (Krátka pauza.) Ďakujem pekne. Pán poslanec Čepček, procedurálny návrh, nech sa páči.
Gyimesi, György, poslanec NR SR (2022-11-09):
Nie, na najbližšej nasledujúcej riadnej schôdzi.
Sulík, Richard, predseda NR SR (2010-12-14):
Prosím, hlasujte teraz. (Hlasovanie.) Prítomných 145 poslancov, hlasovalo za 78, proti 6, zdržalo sa 61. Schválili sme, že zákon bude prerokovaný v treťom čítaní ihneď. Otváram rozpravu v rámci tretieho čítania. Do rozpravy sa neprihlásil nikto. Vyhlasujem rozpravu za skončenú. Nech sa páči.
Hlina, Alojz, poslanec NR SR (2015-11-26):
A vy neviete! Ale vy nie ste Nostradamus! Však, samozrejme, že to neviete.
Tomáš, Erik, poslanec NR SR (2022-02-11):
Môže roztlieskavač Jozef Pročko roztlieskavať, koľko chce, ale nepretlieska tento jeden podvod, ktorý idete spáchať na ľuďoch. (Reakcia z pléna.) Chcem poďakovať všetkým opozičným kolegom za ich poznámky, kde ma len doplnili. A teraz postupne. Pán Miloš Svrček. Miloš, ja si ťa vážim a poprosím ťa, slovo potkan nepoužívaj, pretože ja v politike sa riadim heslom aký požičaj, taký vráť. A ja takto komunikovať nechcem. Hovoril si tu o nejakom hlasovaní, o kvóre a že tam som ja vlastne poprel niečo, čo teraz hovorím. No, ja nesúhlasím so znížením kvóra ani teraz, ani vtedy. Čiže čo som poprel? A najmä pri predčasných voľbách by malo byť 50-percentné kvórum pri referende, keď je to také dôležité. Takže nechápem, čo to tu vlastne kombinuješ. A opakujem, slovo potkan si vyprosím, aj keď to nebolo priamo povedané. Pán Šefčík, v roku 2018 boli požiadavky na predčasné voľby. Prečo sa nevyzbierali podpisy? Prečo ste neurobili referendum? Normálne petícia, vyzbieranie podpisov... (Výkriky z pléna.) Nekričte na mňa! Čiže ste mali vyzbierať podpisy. Ale my teraz máme 600-tisíc podpisov, teda ľudia majú 600-tisíc podpisov, takže o pľuvanci do tvári hovoril váš líder. Igor Matovič hovoril o pľuvanci do tváre týmto ľuďom, takže si naštudujte. A čo sa týka... (reakcia z pléna), nebolo o tom, nie je to o otázke, ale o tom, že ústava nepozná referendum o predčasných voľbách, čiže vy ste ešte aj nekompetentný... A čo sa týka financovania strany HLAS, je v poriadku. Vy si pozrite na financovanie svojej rodinnej firmy OĽANO. Na to by sme sa mali pozrieť, pán Šefčík. Pani Hajšelová, viete, čo vám na to povedať? Je to proste podvod s tou retroaktivitou. Vy to dobre viete. Kollár robí všetko pre to, aby sa táto koaličná sebranka, lebo nechcem byť neslušný, proste udržala pri koryte. Ja som hlasoval aj vtedy, ako som hlasoval, pri ústave a hlasovať budem správne aj teraz. Čiže klamete ľudí a je mi ľúto, že SME RODINA... (Prerušenie vystúpenia časomerom.)
Bugár, Béla, podpredseda NR SR (2018-02-08):
Áno, už zvoním ako blázon Quasimodo, ale zatiaľ to nepomáha. (Povedané so smiechom.) Páni poslanci, ešte chvíľku trpezlivosti!
Hort, Milan, podpredseda NR SR (2011-06-29):
Ďakujem pekne, pán minister. Poprosím teraz spoločného spravodajcu z výboru pre hospodárstvo, výstavbu a dopravu poslanca Igora Matoviča, aby informoval Národnú radu o výsledku rokovania výborov o tomto návrhu vlády Slovenskej republiky. Nech sa páči.
Šutaj Eštok, Matúš, poslanec NR SR (2022-10-06):
Pán poslanec Šeliga, vy ste tu už v tomto pléne, odhliadnuc od hlasovacích automatov OĽANO, ostali jediný, kto si myslí, že Slovensko je ešte naďalej právny a demokratický štát. Ste jediný, kto tu obhajuje zverstvá, ktoré sa dejú na pokyn vášho mentora pána Lipšica, pána Matoviča a neschopného Mikulca. Hovoríte tu o tom, že prečo tu niekto spochybňuje vyšetrovanie, veď nikto nespochybňuje vyšetrovanie, nech sa vyšetruje na základe dôkazov a faktov, nie na základe vymyslených výpovedí kajúcnikov a podobných nezmyslov a o tom, že tu Slovensko už nie je právny štát, o tom nehovorí Robert Fico. Veď keď ste tu v tomto pléne sedeli, tak to čítal Boris Kollár, predseda parlamentu, správu SIS, kde sme sa dozvedeli, že tu existuje skupinka vyšetrovateľov, sudcov a prokurátorov Špeciálnej prokuratúry, ktorí si zo Slovenska urobili svoje vlastné eldorádo a so správnym štátom to nemá nič spoločné. Ak hovoríte o tých nahrávkach, tak verím, že ste čítali aj výpoveď jedného z operatívcov NAKA, pána Kaľavského, ktorý okrem iného hovorí v rozhovore, kde sa sám pýta: „Nezačali na Slovensku zomierať aktéri káuz, ktoré vyšetruje NAKA? Balvan sa obesil, Polóny zastrelil, Böhm sa zastrelil. Mikulca našli mŕtveho akože na úteku, kvôli nemu sme falšovali úradné záznamy. Mikulcova žena potom obviňovala z jeho smrti NAKA, nuž a nejaký chlap prerazil bránu a zastrelil ju. Advokát takáčovcov Almásy náhle zomrel cestou na súd. Mne ide o život,“ dopĺňa Kaľavský. A ešte, keď tu obhajujete tak verejne čurillovcov, čurillovskú mafiu, ako tu už bolo viackrát povedané, zase Kaľavský hovorí o tom, že volal Čurillovi, tomu vášmu blahoslavenému, elitnému vyšetrovateľovi, jedného, s jedným z vašich chlapcov spolu s pánom Hamranom, ktorý hovorí, že v súvislosti s neskôr obvineným kolegom Kučerkom, a Čurilla mi povedal: „Neboj sa, čoskoro budeš mať možnosť ísť k nim domov a môžeš mu zastreliť deti.“ Tých tu obhajujete, hanbite sa!
Zmajkovičová, Renáta, podpredsedníčka NR SR (2012-08-02):
Ďakujem, pán minister. Čas určený na hodinu otázok uplynul, končím tento bod programu. A teraz nasledujú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 4. júla 2012 (tlač 118). Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 118 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram rozpravu. Písomne sa prihlásil jeden poslanec, pani poslankyňa Gibalová. Nech sa páči, pani poslankyňa.
P. Paška, predseda NR SR: (2009-04-29):
(Hlasovanie.) 122 prítomných, 121 bolo za, 1 nehlasoval. Konštatujem, že sme schválili návrh novely zákona č. 25/2006 Z. z. o verejnom obstarávaní. Teraz pani poslankyňa Vaľová uvedie hlasovanie v druhom čítaní o návrhu poslanca Národnej rady Slovenskej republiky Vladimíra Jánoša na vydanie zákona, ktorým sa mení a dopĺňa zákon č. 98/1987 Zb. o osobitnom príspevku baníkom v znení neskorších predpisov a o zmene a doplnení zákona č. 461/2003 Z. z. o sociálnom poistení v znení neskorších predpisov . Je to tlač 920.
Mičovský, Ján, poslanec NR SR (2014-10-16):
Ďakujem veľmi pekne za slovo. Úprimne zo srdca ďakujem všetkým, ktorí počúvali a ktorí aj zareagovali napriek istej protichodnosti, ktorá nie je zanedbateľná tejto diskusie, tak ako sa vyvíja. Ja som presvedčený, že dnešný deň má význam preto, aby sa v tejto krajine začalo dýchať o niečo lepšie a aby tie Edisonove žiarovky to temno presvietili trocha lepšie, pretože je stále veľké. A žiada sa mi, veľmi pekne ďakujem aj pánu profesorovi Hubovi, aj všetkým, ale žiada sa mi veľmi konkrétne zareagovať na pani poslankyňu Žitňanskú. Áno, presne tak, je to jeden čriepok, ako ste povedali, pani poslankyňa, tak ako som ja povedal, že je to jedno písmenko z abecedy. Dlhá cesta ešte bude k tomu, aby to bolo inak. Ale predsi, ak chceme mať mozaiku, tak musíme každý jeden čriepok chytiť do rúk a vyskladať z toho ten nový obraz, ktorý hľadáme. Tak verím, že tento zákon, tento návrh zákona z dielne SMER-u je takým čriepkom, ktorý by sme mali dnes uchopiť. Ďakujem pekne.
P. Hrušovský, predseda NR SR: (2004-05-12):
Hlasujeme, páni poslanci, o odporúčaní výboru prerokovať zákon v druhom čítaní. (Hlasovanie.) 137 prítomných, 134 za návrh, 1 proti, 2 sa zdržali. Návrh sme schválili do druhého čítania . Prosím ďalší návrh. J. Miklušičák, poslanec: Pán predseda, prosím, dajte teraz hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre ľudské práva,  národnosti a postavenie žien. Ďalej, aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory prerokujú predmetný návrh zákona v druhom čítaní do 11. júna 2004 a gestorský výbor do 14. júna 2004. Pán predseda, dajte hlasovať.
Šofranko, Mária, poslankyňa NR SR (2021-06-23):
Ďakujem za slovo. Lucka, hovoríš o problémoch so psychológmi. Ja by som povedala, že máme problémy aj s nami s ľuďmi, ako vnímame tieto detičky. Ja som zhruba pred 10 rokmi bola štatutárkou občianskeho združenia hip hopového tanečného centa a už vtedy sme s týmito deťmi s diagnózou autizmu tancovali. Bola to pre nás nesmierne zaujímavá, nieže zaujímavá, ale nesmierne prínosná skúsenosť do života pracovať s takýmito detičkami. Keby ste videli tých našich 150 detí, ktoré sa pozerali na tie autistické detičky, ako sa snažia, ako tancujú, bolo to niečo, zimomriavky nám všetkým prebehali po tele. Bolo to fantastické, skvelé. Tie naše deti ich prijali. Ale predstavte si to prekvapenie, keď sme prišli s tými deťmi na majstrovstvá Slovenska. Tam nám zakázali exhibične vystúpiť. Prečo? Pretože tie deti sú iné? Bolo to strašné. Tie deti pol roka tancovali a trénovali, aby mohli tri minúty vystúpiť a bolo nám to zakázané. Do dnešného dňa to tej šéfke, ktorá to organizovala, neviem zabudnúť. Takže ja si myslím, že problém je aj v nás ľuďoch. Ďakujem.
Heger, Eduard, poslanec NR SR (2019-06-27):
Ďakujem pekne. Anka, ďakujem ti za tvoju prácu aj za toto uznesenie. Naozaj urobila si v tejto téme veľa aj to, čo si hovorila, vlastne ten taký odpočet tých stretnutí a podobne, a je to dôležité. Je to dôležité, že aj táto téma na Slovensku má ako keby svojich hovorcov, kde ty patríš medzi nich a nositeľov. Chcem týmto poďakovať aj výboru, ktorý sa k tomu jednohlasne priznal, pretože to vyjadrenie solidarity je úplne kľúčové, je to také, by som povedal, prvý odrazový mostík. Samozrejme, treba pokračovať ďalej a, tak ako si to aj ty zvýraznila, lebo my si uvedomujeme, že naozaj žijeme v lepšej časti sveta a, tak ako si povedala, ľudia sú prenasledovaní a sú prenasledovaní veľmi tvrdo, za svoju vieru platia mnohokrát aj životom alebo veľkým utrpením, týraním. A my možno, ktorí ešte si pamätáme ten minulý režim, alebo tí, ktorí si ho pamätajú ešte lepšie, tak dobre vedia na vlastnej koži, čo to je a aké veľké, obludné rozmery to môže mať. A pritom sloboda viery je naozaj jedna z tých základných slobôd integrity človeka, takže ja si myslím, že je veľmi dôležité túto tému držať. Jednak preto, aby sme si pripomínali, že to nie je samozrejmosť, jednak preto, aby sme to dopriali aj ďalším ľuďom a aby sme im nielen tým solidárnym gestom, ale aj ďalšími krokmi pomohli, aby aj v iných krajinách mohlo to dospieť do tej spoločnosti, kde budú môcť slobodne prejavovať svoju vieru a nebudú za to musieť trpieť alebo aby, nebude im za to siahnuté na život. Takže ja som rád, že sa v tejto téme angažuješ, určite ťa v tom podporujem a som rád, že aj výbor to tak vidí, takže určite treba v tom pokračovať a máš moju podporu. Ďakujem.
Lipšic, Daniel, poslanec NR SR (2015-02-11):
Ďakujem veľmi pekne. Vážená pani predsedajúca, milé kolegyne, kolegovia, cieľ návrhu zákona je pomerne nie veľmi ambiciózny a je jednoduchý. Návrh zákona má umožniť, aby rodič, ktorý poberá rodičovský príspevok, si mohol časť do vyčerpania tohto príspevku nevyčerpať v zákonom stanovenej nepretržitej lehote tých šiestich mesiacov, ale mohol si túto časť v trvaní maximálne šiestich mesiacov preniesť do budúcnosti a využiť ho podľa svojich potrieb alebo preferencií. Návrh zavádza možnosť takéhoto výberu, ktorý má umožniť rodičovi, aby v budúcnosti, hoci už aj zaradený v pracovnom pomere je, mohol tento rodič požiadať o výplatu rodičovského príspevku, respektíve jeho časti a zostať s dieťaťom doma. Napríklad počas letných prázdnin alebo v ich časti, čo by neprinieslo žiadne zvýšené výdavky ani na štátny rozpočet, ani voči zamestnávateľom, proste nič, len by to umožnilo rodičovi flexibilnejšie časovo si rozhodnúť, kedy čerpať rodičovský príspevok. A v zásade je to úprava, ktorú poznajú niektoré krajiny, napríklad Francúzsko, takže si myslím, že sa veľmi ťažko nájde argument proti tomu, aby sme takúto možnosť rodičom dali a tým im umožnili flexibilnejšie narábať s rodičovským príspevkom možno v čase, keď ho budú viac potrebovať alebo budú chcieť byť s dieťaťom doma, napríklad počas letných prázdnin alebo v inej, pre nich významnejšej dobe. Ďakujem, pani predsedajúca, skončil som.
Lackovič, Marek, poslanec NR SR (2024-01-24):
Ďakujem veľmi pekne za slovo. Pán kolega Truban začal tým, že je niekedy žiaduce menej rozprávať a viac konať. Len problém je, že keď koná táto vládna koalícia, tak krajina trpí a ľudia plačú a neviem, že či to bude úplne žiaduce, aby konali. Niekedy možno by bolo najlepšie, keby naozaj že nerobili nič, vtedy by aspoň nič nepokazili. A dotkol ste sa potom tých trestných sadzieb v rámci toho skráteného legislatívneho konania. Už sa čo-to obnažuje a odhaľuje, že asi ako to bude vyzerať, a tam, ja si neviem pomôcť, ale ten jeden príklad alebo jeden prípad je taký, ktorý až do očí bije a taký do očí bijúci. Ja ho znovu zopakujem. Vážené kolegyne a kolegovia z vládnej koalície, teda nechcem vás priamo oslovovať, je škoda teda, že kolega Truban to nepovedal vo faktickej, takže isto tam zabudol dodať to, čo teraz poviem ja. Je tam taká vec, že za vlámanie, ktoré skončí usmrtením, to znamená, že teda ten človek, ktorému patril dom alebo byt, normálne zahynie, je usmrtený, tak vlámanie s usmrtením, pokiaľ sa stane, tak ten páchateľ dostane päť rokov domáceho väzenia, že takto, takto sa to môže skončiť. A to sú naozaj že do očí bijúce príklady, ktoré absolútne veľmi asymetricky vykladajú celé to, čo sa môže udiať, a nemyslím si, že to skončí dobre, lebo toto je jeden príklad z mnohých, že vlámanie s usmrtením, a veľa budeme o tom hovoriť potom aj v prvom, druhom čítaní, preboha, nesmie skončiť že päťročným domácim väzením, ak sme sa ešte úplne nezbláznili. Ďakujem.
Senko, Ján, poslanec NR SR (2011-02-04):
Pán poslanec, vy ste nemali problém na začiatku, keď predseda parlamentu vyhlásil voľbu generálneho prokurátora s tajnou voľbou. Nevideli ste žiaden problém. Keď ste zistili, že ani autorita predsedníčky vlády nevie zabezpečiť stotožnenie sa poslancov koalície s menom vášho kandidáta na generálneho prokurátora, pani premiérka dala do slučky svoj krk. Ste zistili, že je potreba zmeny zákona. Vynútiť si disciplínu od poslancov a podriadiť ich rozhodnutiu Koaličnej rady. Ovládnuť ich politicky, poprieť ich možnosť slobodného rozhodovania. O tom, je celý príbeh návrhu tohto prejednávaného zákona. Nie je to o demokracii a o tom, čo ste hovorili vo svojom vystúpení.
Heger, Eduard, poslanec NR SR (2018-09-19):
Ďakujem veľmi pekne. Karol, som rád, že si zareagoval, pretože vieme, že tejto problematike z tohto pléna rozumieš najlepšie, a ja ťa za to aj považujem a si ty vysvetlil tie veci. Ja sa, naozaj som sa snažil vo svojom vystúpení priniesť jednak informácie, ktoré mám z tej odbornej verejnosti, a zároveň otázky ľudí, ktoré kladú aj mne na stretnutiach v tejto problematike, a myslím si, že je naozaj dôležité ich tlmočiť pánovi ministrovi. To, že čo si hovoril napr. o tých čínskych paneloch a tenkých paneloch a podobne, áno, to je, práve to preukazuje, že ten pôvodný návrh zrejme nebol domyslený, keď dovolil takéto rôzne errory a dovolil vyrásť tu prítomnosť solárnych barónov, ktorí naozaj veľmi výrazne si zarobili na tejto podnikateľskej aktivite, čo, dobre, akože rozumiem tomu, že to bolo aj v Nemecku a podobne, ale tak mohli sme sa od nich poučiť, lebo sme do toho vstupovali neskôr. Ak nevieme zúročiť chyby iných krajín, tak je to veľká škoda a potom to preplácame. Tak ako si povedal, stálo nás to 700 mil. Stálo to ľudí 700 mil., ktoré dneska sa skôr či neskôr bude musieť buď pretaviť do cien, alebo sa to bude musieť pretaviť do rozpočtu. To je to, čo sa vlastne aj tu chystá práve týmto, týmto krokom. Takže ako ja myslím, že je veľmi dôležité férovo o tejto téme komunikovať. To je to, po čom volám, aby sa o tejto téme férovo komunikovalo, aby ľudia neboli nejako mylne alebo nedostatočne informovaní, aby mali jasný prehľad, lebo sa ich to týka, je to veľmi konkrétna téma, týka sa to ich peňaženiek, týka sa to ceny elektrickej energie. Takže je dôležité, aby kompetentní a odborníci veľmi zrozumiteľne komunikovali voči ľuďom, ktorých sa to týka, a to sú občania tejto republiky. To je všetko, čo, po čom volám a čo, si myslím, že je dôležité, aby tu bolo. Ďakujem.
Glváč, Martin, podpredseda NR SR (2016-12-08):
Ďakujem. S faktickými poznámkami traja poslanci. Končím možnosť prihlásenia sa. Pán poslanec Heger.
Jurzyca, Eugen, poslanec NR SR (2015-04-17):
Ďakujem pekne. Pán poslanec Blaha, povedali ste, že v trhovej ekonomike silnejší pes žerie. Štatistiky hovoria, že silnejší pes a ten najsilnejší pes žerie práve v totalitných ekonomikách, ktoré sú ovládnuté celé štátom. Ďalej, druhá poznámka je, že verejne ste povedali, že tento štát je riadený finančnými skupinami. Dnes ste povedali, že ekonomiku by mal riadiť vo väčšej miere štát. Tak vychádza mi z toho taká paradoxná kombinácia určite na sociálneho demokrata. Povedali ste okrem iného aj to, že tak ako sa rieši Váhostav, že tak sa budú riešiť ďalšie podobné prípady, to znamená, z peňazí, ktoré boli niekde nasporené. Upozorňujem vás, že množstvo problémov v tomto volebnom období sa rieši z peňazí, ktoré boli nasporené v druhom pilieri na horšie časy. A Váhostav sa ide riešiť z peňazí, ktoré si nasporili banky pre prípad krízy. Tiež vám chcem povedať, že banky to určite prenesú na sporiteľov, a to aj v prípade, o ktorom ste hovorili, že treba lepšie konkurenčné prostredie. V dokonalom konkurenčnom prostredí v učebnicovom príklade, keď je sto zmrzlinárov na trhu, na relevantnom trhu, každý z nich má jednopercentný podiel. Ak na týchto zmrzlinárov uvalíme daň, tak ju na betón prenesú do cien zmrzliny.
Grendel, Gábor, podpredseda NR SR (2020-11-26):
Procedurálny návrh, pán poslanec Kotleba.
Zmajkovičová, Renáta, podpredsedníčka NR SR (2014-06-25):
Ďakujem. Dávam slovo poverenému členovi výboru pre zdravotníctvo, poslancovi Vladimírovi Balážovi, aby podal správu o prerokovaní návrhu vo výbore.
Richter, Ján, minister práce, sociálnych vecí a rodiny SR (2019-01-30):
Ďakujem pekne za slovo, pán podpredseda, ospravedlňujem sa. Vážené panie poslankyne, páni poslanci, ako som už v prvom čítaní uviedol, návrhom zákona dochádza predovšetkým k zmene pri poskytovaní aktivačného príspevku, ktorý sa navrhuje poskytovať na dvoch úrovniach, pričom vo vyššej sume bude patriť osobám, ktoré majú príjem zo závislej činnosti najmenej vo výške mesačnej minimálnej mzdy. Ide o opatrenie, ktorého cieľom je zvýšenie a posilnenie motivácie pracovať. Navrhuje sa tiež zvýšenie súm dávky v hmotnej núdzi aktivačného príspevku, ochranného príspevku a príspevku na nezaopatrené dieťa s prihliadnutím na skutočnosť, že k ich úprave, resp. k zvýšeniu nedošlo už niekoľko rokov. Presne je tomu 9 rokov. Tiež sa navrhujú ďalšie zmeny vyplývajúce z aplikačnej praxe, ktorých cieľom je zvýšenie ochrany, zvýšenie motivácie a zníženie administratívnej náročnosti, ako aj zamedzenie zneužívaniu príslušnej pomoci. V rámci prerokovania návrhu zákona vo výboroch Národnej rady boli predložené dva pozmeňovacie návrhy, ktorých cieľom je ďalšie posilnenie motivácie ochrany a znižovania administratívnej náročnosti pri poskytovaní pomoci. Ako napríklad 1. predĺženie poskytovania osobitného príspevku na 18 mesiacov, 2. nevyužívanie predĺženia osobitnej žiadosti pri uplatňovaní nároku na osobitný, á, nevyžadovanie predloženia osobitnej žiadosti pri uplatňovaní nároku na osobitný príspevok, 3. zvýšenie hranice nezapočítateľného príjmu z projektov podporujúcich uplatňovanie na trhu práce v súvislosti s posudzovaním stavu hmotnej núdze zo súčasných 50 % na 75 % sumy životného minima pre jednu plnoletú fyzickú osobu a súčasne sa navrhuje rozšíriť okruh príjmov o príjmy z projektov a programov, ktoré nie sú organizované iba podľa zákona o službách zamestnanosti, 4. zavedenie pravidelného valorizačného mechanizmu, ktorým sa umožní každoročne upravovať sumy dávky pomoci v hmotnej núdzi k 1. januáru kalendárneho roka na základe úpravy sumy životného minima k 1. júlu predchádzajúceho kalendárneho roka z dôvodu zachovania reálnej hodnoty súm dávky v hmotnej núdzi a príspevkov v hmotnej núdzi v čase na základe vývoja sociálno-ekonomickej situácie v krajine. A posledná úprava, aby súčasťou domácnosti nebolo dieťa do 25 rokov veku, ktoré bude mať príjem zo závislej činnosti vyšší, ako je polovica mesačnej minimálnej mzdy. Ide o opatrenie podporiť mladých ľudí k osamostatneniu sa a v riešení ich vlastnej sociálnej situácie ako novej domácnosti. Všetky uvedené návrhy považujeme za mimoriadne prínosné a súhlasíme s nimi a prirodzene, že ich aj podporujeme. Uchádzam sa o podporu, vážené panie poslankyne, páni poslanci, zákona o pomoci v hmotnej núdzi v druhom čítaní. Ďakujem, skončil som.
P. Hrušovský, predseda NR SR: (2004-12-09):
(Hlasovanie.) 141 prítomných, 116 za návrh, 23 sa zdržalo, 2 nehlasovali. Schválili sme pozmeňujúci návrh pani poslankyne Majdovej. Ďalší návrh podal pán poslanec Ďaďo.
M. Číž, podpredseda NR SR: (2007-12-06):
Vážené kolegyne, kolegovia, otváram rozpravu. Chcem vás informovať, že do rozpravy sa neprihlásil písomne nikto. Pán Prokopovič, vy s procedurálnym návrhom? Áno. Takže, zatiaľ len oznamujem, že sa nikto neprihlásil písomne, preto dávam možnosť a pýtam sa, kto sa hlási do rozpravy ústne. Pán poslanec Prokopovič, pán poslanec Kahanec. Ak nikto iný, uzatváram možnosť prihlásiť sa do rozpravy ústne. Teraz vzhľadom na to, že v zmysle rokovacieho poriadku požiadal o vystúpenie spravodajca, udeľujem mu slovo. Po ňom vystúpi pán poslanec Pavol Prokopovič. Máte slovo, pán spravodajca.
Číž, Miroslav, podpredseda NR SR (2015-07-03):
Pán poslanec Kadúc, iste viete, že teraz sme sa zaoberali prokuratúrou a v danom prípade problém legislatívneho procesu pravdepodobne leží na prokuratúre. Máme pravidelné správy aj o stave súdnictva, takže akonáhle bude tá správa tu, tak vám sľubujem, že sa k tomu, o čom ste hovorili, veľmi rád vyjadrím. Ja ďakujem, pán Novotný, aj za vaše slová, teda v tej časti, v ktorej ste pochválili generálneho prokurátora, pretože v tejto sále sme mali desiatky hodín až dní diskusiu na tému, kde tieto vaše slová sú dramatickým rozporom, čo sa tu vtedy povedalo, ale keby vecne, nevadí, ale práve tým spôsobom, ktorému sa niekedy hovorí až neokrôchane. A len pánovi Hlinovi na túto tému, pán Hlina, existuje to slovo neokrôchanosť, možno aj nebotyčná. Je evidentné z toho, čo my dvaja hovoríme, že máme rozdielny názor na obsah tohto slova. A myslím si, že tak to zostane aj do budúcnosti. Inak ďakujem pekne.
P. Paška, predseda NR SR: (2006-10-17):
Myslím, že už som vysvetlil, o čo išlo. Pri prvom návrhu pán poslanec Mikuš z dôvodov organizácie pohrebu a z dôvodov podľa mňa, keď chcel zabezpečiť účasť poslancov, ktorí sa chcú zúčastniť tohto pohrebu, navrhol, aby sme rokovali až poobede. A bol navrhnutý termín, ktorý sa odsúhlasil. Vzhľadom na to, že prišiel následný doplňujúci procedurálny návrh, ktorý išiel ešte precíznejšie k technike organizácie zajtrajšieho dňa, ktorý sa vzhľadom na väčšinové hlasovanie pravdepodobne javil pre poslancov oveľa výhodnejší, a odsúhlasili si ho, sme sa dohodli, že bude zajtra schôdza pokračovať riadne od 9.00 hodiny, bude prerušená obedňajšou prestávkou, tak ako to určuje rokovací poriadok, bude pokračovať o 14. 00 hodine. Ale hlasovania, tak ako sme to odsúhlasili všeobecným súhlasom, nebudú zajtra o 11.00 hodine vzhľadom na možnú absenciu niektorých poslancov, ale 17.00 hodine. Samozrejme, chcem všetky vážené pani poslankyne aj pánov poslancov, ktorí zajtra sa zúčastnia pohrebu, informovať, že ich neúčasť na doobedňajšom rokovaní považujem za ospravedlnenú. Pán poslanec Novotný.
Blanár, Juraj, podpredseda NR SR (2021-09-16):
Pán poslanec bol jediný, ktorý vystúpil v rozprave. Na jeho vystúpenie s faktickou poznámkou bude reagovať pán poslanec Kočiš, nech sa páči.
Šimkovičová, Martina, ministerka kultúry SR (2023-12-14):
Musíme sa... musíme dodržiavať poriadok. Takže môžete na budúce alebo nejak v rámci toho vášho youtubového kanálu odpovedzte potom, že čo je to podľa vás moderovanie, lebo vy ste expert na novinárske otázky. Tak ďakujem. (Reakcia z pléna.)
Hrnko, Anton, poslanec NR SR (2017-09-13):
Pani poslankyňa Verešová, viete, mali by ste rozprávať so znalosťou veci. A ja som sa so zástupcami tejto organizácie stretol. Stretli sme sa u mňa v kancelárii, boli štyria a rozprávali sme, teraz neviem, či hodinu, ale, alebo 2 hodiny. Povedal som im svoj názor, oni mi vysvetlili svoj názor. Oni mi niečo deklarovali, že chcú urobiť, ale neurobili a ja si ich vážim, že zozbierali 7 000 hlasov, ale mne dalo 19 000 ľudí hlas a tí žiadajú to, aby som urobil poriadok niekde, kde vy si myslíte, že poriadok je. Ľutujem vás, keď máte takú domácnosť, akú vy tu obhajujete. Ďakujem.
Mierna, Anna, poslankyňa NR SR (2021-02-04):
Ďakujem pekne, pán predsedajúci. Ďakujem pekne aj teda pánu ministrovi, aj o tom, keď spomínal o spolupráci ministerstva financií, vlády, a teda aj samospráv. Ja sa musím postaviť na tú druhú stranu, pretože ako dobre viete, tak ja som bola určite jedna z tých, ktorá po novembrovom testovaní si pýtala aj to druhé testovanie. Ja som za to, že aj táto pomoc, ktorá je v podobe úľavy DPH, nám vyjde, samosprávam, v ústrety. A verím tomu, pretože budem oponovať proti tomu, ako sme predtým hovorili o tom testovaní, že to testovanie skutočne potrebujeme. Dneska sme mali u nás takisto stretnutie samosprávy, bavili sme sa o testovaní žiakov, rodičov, učiteľov a vnímam aj teda reakcie rodičov a na facebooku. My budeme testovať okolo 1 500 detí, rodičov a učiteľov. A z toho možno, keď máme nejakých desať negatívnych reakcií, to beriem, že to musí byť. Ale ten zvyšok toho prijíma vlastne to, že zabezpečíme bezpečné prostredie a budeme vlastne otvárať tie školy. Uvidíme teda, aký to bude efekt. Ale v každom prípade aj toto vnímam ako krok v ústrety samosprávam a pomoc občanom. Chránime ich životy a zdravie. Ďakujem pekne.
Nagy, József, poslanec NR SR (2014-04-01):
Ďakujem pekne. Vážený pán predseda, dovoľte mi, aby som podľa § 73 ods. 1 zákona Národnej rady Slovenskej republiky o rokovacom poriadku vystúpil v prvom čítaní k návrhu poslancov Národnej rady Ľudovíta Kaníka, Júliusa Brocku, Jozefa Mihála a Eriky Jurinovej na vydanie ústavného zákona o ochrane starobných dôchodkov (tlač 909) ako spravodajca určený Výborom Národnej rady pre sociálne veci uznesením č. 101 z 18. marca. Predseda Národnej rady Slovenskej republiky rozhodnutím č. 915 z 3. marca navrhol prideliť tento návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady konštatoval, že menovaný návrh zákona spĺňa všetky ustanovené náležitosti podľa rokovacieho poriadku Národnej rady a podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil navrhovateľ. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu ústavného zákona uzniesla sa na tom, že podľa § 73 ods. 3 písm. c) rokovacieho poriadku Národnej rady prerokuje predmetný návrh zákona v druhom čítaní. V súlade s § 74 ods. 1 zákona o rokovacom poriadku a citovaným návrhom predsedu Národnej rady odporúčam Národnej rade Slovenskej republiky prideliť návrh zákona v druhom čítaní na prerokovanie ústavnoprávnemu výboru, Výboru Národnej rady pre financie a rozpočet, výboru pre verejnú správu a regionálny rozvoj a výboru pre sociálne veci. Za gestorský výbor navrhujem výbor pre sociálne veci, pričom odporúčam, aby výbory, ktorým bol uvedený návrh zákona pridelený, ho prerokovali v termíne do tridsať dní a v gestorskom výbore do tridsaťdva dní od prerokovania návrhu zákona v Národnej rade Slovenskej republiky. Pán predsedajúci, som svoju spravodajskú informáciu ukončil a prosím, otvorte rozpravu k predmetnému návrhu zákona. Ďakujem.
Zajac, Pavol, poslanec NR SR (2013-11-26):
Ďakujem pekne. Vážený pán kolega, naozaj k tomu verejnému obstarávaniu na elektronické mýto za prvej vlády Roberta Fica. Ak sú traja uchádzači a druhý a tretí je vyradený a sú lacnejší o 200 miliónov a vyhrá ten, ktorý dá najvyššiu cenu, tak nečudujem sa Európskej komisii, že myslím, že mala päť pripomienok k tomuto verejnému obstarávaniu a naťahovalo sa to, alebo naťahuje sa to veľmi dlho. Neviem, či už je to ukončené, všetky tieto procesy, a Európska komisia keď sa vyjadruje ako kladne k nášmu elektronickému mýtu, tak sa vyjadruje kladne k technickému riešeniu, ktoré je špičkové, ktoré som aj v prvom čítaní pochválil, že ten satelitný systém je veľmi dobrý, je moderný. Len to, čo som povedal pred chvíľou aj vo svojom vystúpení, každý vo svojej rodine alebo vo svojej firme, keď si ide niečo objednávať, aj niečo kvalitné, tak sa pýta aj na cenu. A tá cena je naozaj o 200 miliónov, teda bola vyššia ako ponuka druhého a tretieho uchádzača. A ešte jednu poznámku k tomu musím povedať. V prvom čítaní som to hovoril, lebo súvisí to s elektronickým mýtom. Za vlády Ivety Radičovej ministrovi Figeľovi sa podarilo dohodnúť s dodávateľom tohto elektronického mýta nižšie splátky, nižšie ročné splátky, pretože tie splátky ročné boli príliš vysoké. Môžte si to pozrieť v návrhu štátneho rozpočtu, vášho návrhu štátneho rozpočtu. Tam to je, a preto ma to prekvapilo, aj na výbore som sa pýtal, prečo je tam to navýšenie o 18 miliónov eur oproti roku 2013. Je to preto, že sa bude platiť za cesty II., III. triedy za monitorovanie? A na to som odpoveď nedostal.
Blanár, Juraj, podpredseda NR SR (2021-11-04):
Pán poslanec Šipoš, s faktickou poznámkou.
Kaník, Ľudovít, poslanec NR SR (2013-06-04):
Pani podpredsedníčka, chcel by som stiahnuť tri návrhy zákonov (potlesk): – Zákonník práce, ktorý som predložil ako tlač 496, keďže viacerí poslanci k nim, k nemu v rozprave podali podnetné návrhy na vylepšenie a rád by som ho predložil spolu s tými poslancami, ktorí sa tejto téme venujú a venovali aj v minulosti; ďalej – zákon, tlač č. 497, to je zákon o územnom plánovaní a stavebnom poriadku pod poradovým číslom 65 a – pod poradovým číslom 67 zákon, novela zákona o priestupkoch, tlač č. 500.
Jánoš, Vladimír, poslanec NR SR (2013-02-05):
Takže ešte raz. Ďakujem pekne. Dajte, prosím, pán predseda, hlasovať o návrhu zákona ako celku v znení schválených pripomienok. Gestorský výbor odporúča zákon schváliť.
Danko, Andrej, predseda NR SR (2019-09-10):
Ďakujem. Otváram rozpravu. Do rozpravy som dostal písomnú prihlášku. Sú prihlásení pán poslanec Kondrót a poslanec Galek. Nech sa páči.
Pčolinský, Peter, podpredseda NR SR (2022-12-07):
Prerušujem rokovanie o tomto bode. Ďalším bodom programu je druhé čítanie o návrhu poslancov Martina Nemkyho a Borisa Suska na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov. Návrh zákona je pod tlačou 1141. Spoločná správa výborov má tlač 1141a. Dávam slovo poslancovi Martinovi Nemkymu, aby návrh zákona odôvodnil. (Rokovanie o návrhu poslancov Národnej rady Slovenskej republiky Martina Nemkyho a Borisa Suska na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 1141.)
Bugár, Béla, podpredseda NR SR (2019-10-17):
Ďakujem. Otváram rozpravu. Pýtam sa, či sa hlási niekto ústne do rozpravy, nakoľko nemám žiadnu písomnú prihlášku. Nie. Vyhlasujem možnosť sa prihlásiť do rozpravy za skončenú. A nech sa páči, pani navrhovateľka, vy ste sa hlásila, máte slovo.
Pčolinský, Peter, podpredseda NR SR (2022-10-25):
Ďakujem pekne. Na vaše vystúpenie neregistrujem žiadnu faktickú poznámku. Pýtam sa, či sa chce niekto do rozpravy prihlásiť ústne. Nikto, vyhlasujem teda rozpravu za skončenú. Chce k rozprave zaujať stanovisko navrhovateľ pán minister? Nech sa páči.
Poliačik, Martin, poslanec NR SR (2013-12-04):
Ďakujem, to musela byť veľmi komická situácia, keď niekto zrazu začal behať po ministerstve a kričal: Jaj, jaj, toto musíme nutne stihnúť do konca roka, komu to len strčíme do ruky, aby sme to, preboha, prehnali tým parlamentom. A čierny Peter skončil vo vašich rukách, pán kolega. Lebo to je čistý trapas, čo je akože, čo je tento pozmeňovák, to uznáte sám. Neprešiel výborom, nikto nevieme, o aký pozemok ide, keby to malo byť aspoň aká-taká poctivá, je to nepriama novela, toto už ani nie je že prílepok, prílepok je aspoň, prílepok je aspoň vecne náležiaci k tomu zákonu. Toto nemá s týmto zákonom vôbec nič. Keby ste zrovna tento istý pozmeňovák dali k zákonu o oplodňovaní kráv v poľnohospodárstve, tak je rovnako súvisiaci so zákonom ako pri zákone, ktorý sa týka malých a stredných škôl. Takže toto je úplne nesúvisiaca novela, ktorá súvisí s majetkom. Ja budem sa všetkému ostatnému, čo ste, pán kolega, povedali vo svojej reči, venovať potom v rozprave, ale k tomuto jednému treba naozaj povedať, je to vysoko nepoctivé, lebo ani len nemáme ten pozmeňovák v rukách. Bude rozdaný tak, že pochybujem, že niekto sa stihne pozrieť na to tak, že by zistil, ako je reálne ten pozemok kým vnímaný v okolí tej parcely. Takže to nemáme ako overiť. A ja verím, že za tým môže byť šľachetný úmysel, že proste niekto niečo nevyužíva a treba to rýchlo upratať, ale toto naozaj nie je cesta, ako sa také veci robia.
Blaha, Ľuboš, podpredseda NR SR (2023-12-18):
Pán poslanec Vladimír Ledecký, nech sa páči.
Galko, Ľubomír, poslanec NR SR (2013-10-18):
Ďakujem pekne. Pán kolega Simon, ja si dovolím zopár poznámok. Tento zákon nie je len nad rámec pravidiel Európskej únie, ale on je aj nad rámec zdravého rozumu. Našim poľnohospodárom a potravinárom vyslovene škodí. Je nonsens, že minister pôdohospodárstva navrhuje legislatívu, ktorá znevýhodňuje Slovensko voči ostatným krajinám. K tej absurdite, ktorá sa týka kypriaceho prášku, pridám ešte jednu. Aj kuchynská soľ, ktorá sa používa na hubenie slimákov bez ulity, aj tá bude musieť byť autorizovaná. Zhoršovanie podnikateľského prostredia, byrokracia, vyššia administratíva, to je doslova štátne výpalníctvo, je symptomatické pre vládu Roberta Fica. Minister pôdohospodárstva je na jednej strane známym ochrancom všetkého a všetkých, čo sa len obtrie o jeho rodné Komjatice, a zároveň je vzorným a štedrým poskytovateľom lukratívnych miest pre armádu svojich príbuzných, ale na druhej strane je doslova triednym nepriateľom domácich slovenských podnikateľov a malých slovenských výrobcov a predajcov. Treba si otvorene povedať, že v tomto zákone ide o prachy, ide tu o poplatky, ide tu o pokuty, ide tu o kolky za výpisy z obchodných registrov a ide tu o ďalšie náklady, ktoré slovenským podnikateľom, pokiaľ tento zákon bude prijatý, vzniknú. My sme presvedčení, že tento zákon, tak ako je navrhnutý, škodí slovenským podnikateľom. A na záver už len také osobné odporúčanie pre pána ministra. Rodinného príslušníka, ktorý mu túto legislatívnu normu pripravil, by som ja osobne vydedil. Ďakujem pekne.
Baránik, Alojz, poslanec NR SR (2022-10-19):
Ďakujem, pán predseda. Pán predseda, prosím, aby ste dali hlasovať o tom, že Národná rada prerokuje návrh zákona v druhom čítaní.
Zmajkovičová, Renáta, podpredsedníčka NR SR (2012-10-26):
S faktickými poznámkami dvaja poslanci. Uzatváram možnosť faktických poznámok. Pán poslanec Mihál.
Pellegrini, Peter, predseda NR SR (2015-12-08):
Pán predseda Petrák.
Bugár, Béla, doterajší podpredseda NR SR (2012-04-04):
Peter Fitz.
Susko, Boris, minister spravodlivosti SR (2023-12-07):
Ďakujem pekne za slovo. Vážený pán podpredseda Národnej rady Slovenskej republiky, vážené pani poslankyne, páni poslanci, predloženým návrhom zákona sa napĺňajú záväzky z programového vyhlásenia vlády Slovenskej republiky, jedným z cieľov je zriadenie Ministerstva cestovného ruchu a športu Slovenskej republiky za účelom posilnenia a zefektívnenia využívania verejných zdrojov a potenciálu v cestovnom ruchu. Podpora cestovného ruchu je úzku previazaná s rozvojom regiónov Slovenskej republiky, čím dôjde k vyrovnávaniu regionálnych rozdvojov a tvorbe nových pracovných miest. Tiež sa zvýši konkurencieschopnosť Slovenska a jeho jednotlivých regiónov. Ďalšou úlohou nového Ministerstva cestovného ruchu a športu Slovenskej republiky bude podpora športu ako prioritného záujmu vlády. Navrhuje sa tiež úprava postavenia predsedu, podpredsedu vlády, ktorý neriadi ministerstvo, v súlade s prioritami definovanými v programovom vyhlásení vlády, najmä v záujme čo najefektívnejšieho využitia Plánu obnovy a odolnosti Slovenskej republiky. Za tým účelom a vzhľadom na výhrady k spôsobu, akým Plán obnovy a odolnosti Slovenskej republiky vznikal, najmä k absencii participatívnosti a inklúzie pri jeho tvorbe, sa navrhuje, aby podpredseda vlády, ktorý neriadi ministerstvo, zabezpečoval plnenie úloh v oblasti koordinácie riadenia Plánu obnovy a odolnosti Slovenskej republiky a riadenia mechanizmu na podporu obnovy a odolnosti. Podpredsedovi vlády, ktorý neriadi ministerstvo, sa zároveň zveruje zabezpečenie plnenia úloh v oblasti prispievania k dlhodobej stabilite investičného prostredia na Slovensku prostredníctvom vypracovania národného investičného plánu pozostávajúceho z investičných projektov strategického významu, ktoré sú kľúčové pre dlhodobý hospodársky a sociálny rozvoj Slovenska, ako aj finančného plánu pokrývajúceho identifikované investičné potreby opierajúceho sa o rôzne finančné zdroje, ako aj pravidelnú aktualizáciu tohto dokumentu. Taktiež sa navrhuje presunúť pôsobnosť v oblasti štátom podporovaného nájomného bývania do pôsobnosti Ministerstva dopravy Slovenskej republiky, ktoré je už v súčasnosti ústredným orgánom štátnej správy pre oblasť bytovej politiky. V rámci predloženého návrhu zákona sa navrhuje aj presunutie vydávania Zbierky zákonov Slovenskej republiky z úradu vlády na Ministerstvo spravodlivosti Slovenskej republiky, ktoré Zbierku zákonov Slovenskej republiky vydávalo do 30. júna 2020. Rovnako sa navrhuje zveriť Ministerstvu spravodlivosti Slovenskej republiky pôsobnosť zabezpečovať koordináciu a tvorbu štátnej politiky v oblasti ochrany osobných údajov okrem štátnej politiky ochrany osobných údajov na plnenie úloh na účely trestného konania. Navrhujú sa aj ďalšie zmeny v osobitných predpisoch, ktoré sú nevyhnutné na zabezpečenie prechodu kompetencií medzi niektorými ústrednými orgánmi štátnej správy. Vážený pán podpredseda, vážené pani poslankyne, páni poslanci, dovoľujem si vás požiadať o podporu predloženého vládneho návrhu zákona. Ďakujem pekne.
P. Hrušovský, predseda NR SR: (2004-12-02):
Panie poslankyne, páni poslanci, otváram rozpravu o návrhu pána poslanca Džupu v treťom čítaní. Pýtam sa prítomných pánov poslancov, či sa chce niekto prihlásiť do rozpravy. Konštatujem že nie. Preto pristúpime k hlasovaniu o návrhu skupiny poslancov na vydanie zákona, ktorým sa mení a dopĺňa zákon o matrikách, ktorý prerokúvame ako tlač 871, ako o celku s odporúčaním gestorského výboru, pán spoločný spravodajca... S. Zubo, poslanec: Gestorský výbor odporučil nepokračovať v rokovaní, v rozprave.
I. Mikloš, podpredseda vlády a minister financií SR: (2004-05-26):
Cieľom tejto novely je aj riešenie problémov, ktoré vznikli pri jeho aplikácii počas desaťročnej pôsobnosti. Návrh zákona upresňuje zásady hospodárenia s fondom prevádzky, údržby a opráv a presne vymedzuje, že vlastníci bytov sú povinní uhrádzať aj úhrady za plnenia, ktoré bezprostredne súvisia s vlastníctvom bytu. Návrh tiež jednoznačne ustanovuje, že pri prevode vlastníctva bytu alebo nebytového priestoru nemá doterajší vlastník právo na vrátenie alikvotnej časti zostatku fondu prevádzky, údržby a opráv. Návrh zákona novo upravuje aj rozhodovanie vlastníkov bytov a nebytových priestorov a zavádza aj hlasovanie písomnou formou tak, aby tento spôsob hlasovania bol jednoznačne upravený. Vážené panie poslankyne, vážení páni poslanci, žiadam vás o podporu tohto vládneho návrhu zákona. Ďakujem pekne za pozornosť.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-11-04):
Ďakujem pekne. Vážený pán podpredseda, vážený pán poslanec, ďakujem aj za otázku, aj za záujem. Súťaže na zhotoviteľov väčšiny úsekov chýbajúcich na diaľnici D1 od Dubnej Skaly po Ivachnovú budú vypísané v prvých mesiacoch prichádzajúceho roka 2011. V súčasnosti prebieha príprava projektových a súťažných podkladov na úsek D1 za Dubnou Skalou, teda úsek popri Vrútkach a Martine a tiež na úsek Hubová – Ivachnová pri Ružomberku. Tender na väčšiu časť úseku pri Ružomberku s dvojkilometrovým tunelom začne v januári. Na úsek pri Vrútkach spustíme verejné obstarávanie do marca. Stavebné práce na týchto úsekoch, by teda mali začať v lete 2011. Úsek Turany – Hubová nie je možné zatiaľ začať stavať, kým pretrvávajú výhrady Európskej komisie. Napriek pokračujúcej komunikácii, rokovaniam, argumentácii, sa zatiaľ nejavia ako reálne získať súhlas skôr od Európskej komisie ako v priebehu budúceho roka. A to následne znamená možnosť zahájenia výstavby v úseku Turany – Hubová. Ja len chcem uviesť, že ide o skôr mix alebo rôzne úseky s rôznou náročnosťou, finančne napríklad, aby bolo tak trošku aj obrazovo náročnosti finančnej Turany – Hubová na úrovni 730 mil. eur, až po najlacnejší, ktorým by som označil úsek Dubná Skala – Turany za zhruba 260 mil., ale hovoríme o výrazných investíciách v kraji alebo v regióne, ktorý reprezentujete. Kvôli rozhodnutiu rozviazať ten prvý veľký alebo najväčší balík PPP projektov už vlastne tento, o ktorom som teraz hovoril, úsek Turany – Hubová neblokuje ďalšie štyri úseky. Teda diaľnicu D1 pri Vrútkach, Ružomberku, aj pri Levoči môžeme naisto začať stavať v budúcom roku 2011. Chcem povedať, že včera, včera bola vyhlásená súťaž alebo verejné obstarávanie na nezávislý stavebný dozor na dva úseky diaľnice D1 Levoča – Jablonov a Jánovce – Levoča. Na záver, snáď asi chcem len podčiarknuť, že okrem istoty, že sa stavať bude, chcem podčiarknuť dôležitosť celkovej úspory, spomínal som niektoré čísla, sú výrazne odlišné od celkových nárokov pôvodného zámeru, pretože ich môžeme nahradiť nielen štátnymi prostriedkami, ale eurofondami zo zdrojov únie. Toľko na upresnenie alebo uistenie o najbližších zámeroch na D1.
Vlčan, Samuel, minister pôdohospodárstva a rozvoja vidieka SR (2022-03-24):
No, ten nedostatok materiálu na osivá môže čiastočne súvisieť s tým, že evidujeme požiadavku aj z ukrajinskej strany, aby boli realizované dodávky osiva na Ukrajinu. Samozrejme, že analyzujeme tie možnosti a monitorujeme tú situáciu, lebo predovšetkým sledujeme to, aby bolo dostatok osiva na slovenské polia. Tie dlhodobé kontrakty, ktoré majú poľnohospodári na tento rok, nevybočujú z rámca. Lebo ako iste viete, mnohí poľnohospodári fungujú tak, že sú predfinancovaní na nákup osiva, na nákup hnojív a potom splácajú svoje záväzky dodávkou produkcie. A v tomto smere my budeme lepšie monitorovať a zrejme budeme upravovať legislatívu, ktorá sa týka splatnosti faktúr. Lebo my máme v zákone o neprimeraných podmienkach v obchode stanovené, že dodávateľovi potravín musí reťazec zaplatiť do 15 dní a ostatné splatnosti sú 30-dňové. Len nie celkom sa dodržiavajú. Myslím medzi, splatnosti medzi pekármi a mlynmi, medzi mlynmi a dodávateľmi povedzme pšenice. Tam sú mnohé subjekty po lehote splatnosti, a preto je dneska problém, že niektoré mlyny hlásili nedostatok pšenice kvôli tomu, že im poľnonákupy nedodali, ale keď sme to zisťovali, tak sme zistili, pretože nemali zaplatené včas faktúry. Preto sa budeme snažiť toto riešiť tak, že budeme, už dneska rokujeme s bankami a budeme sa snažiť o nejaký garančný rámec na to, aby sa zvýšil, zvýšila možnosť tzv. prekleňovacích kontokorentných úverov, aby si mohli nakúpiť ten materiál, ktorý potrebujú. Ja som v tejto veci včera telefonoval aj s generálnym riaditeľom Slovenskej záručnej a rozvojovej banky. Ďakujem.
B. Bugár, podpredseda NR SR: (2004-05-13):
(Hlasovanie.) Prítomných je 141 poslancov, za návrh 141. Konštatujem, že toto uznesenie sme schválili. Preto pristúpime k ďalšiemu hlasovaniu o vládnom návrhu zákona o plate poslanca Európskeho parlamentu a o zmene a doplnení niektorých zákonov (tlač 648). Pán poslanec Jozef Mikuš je spravodajcom, nech sa páči, môžeme pristúpiť k prvému hlasovaniu.
Grendel, Gábor, podpredseda NR SR (2020-07-14):
Dve faktické poznámky na vystúpenie pána poslanca. Končím možnosť prihlásiť sa s faktickými. Ako prvý pán poslanec Viskupič.
Blanár, Juraj, podpredseda NR SR (2021-09-29):
Pán poslanec Miroslav Suja, ďalší s faktickou poznámkou.